open-index/open-wikipedia-markdown huggingface dataset:
Γουλιέλμος του Μομφερράτου

Ο **Γουλιέλμος του Μομφερράτου** ή *Γουλιέλμος ο Μακρόξιφος* (Ιταλ.: *Guglielmo Spadalunga*, 1140 - 1177) μέλος του Οίκου των Αλεράμιτσι, κόμης της Γιάφας και της Ασκελόν ήταν μεγαλύτερος γιος του Γουλιέλμου Ε΄ του Μομφερράτου και της Ιουδήθ του Μπάμπενμπερκ. Η μητέρα του ήταν κόρη του Λεοπόλδου Γ΄ Μπάμπενμπερκ της Αυστρίας, ήταν ανιψιός του  Φρειδερίκου Βαρβαρόσσα και του Λουδοβίκου του Νεώτερου.

## Βιογραφία

Από 20 ετών ανέλαβε διπλωματικές αποστολές και συμμετείχε στις εκστρατείες των συγγενών του με τη Λομβαρδική Ένωση. 
Το προσωνύμιο *"Μακρόξιφος"* έχει σχέση με τις πολεμικές του ικανότητες, το αναφέρει ο Γουλιέλμος της Τύρου στο έργο του *"Ιστορία των Υπερπόντιων κατορθωμάτων"*. Περιγράφεται στην εποχή του σαν ο *"ψηλότερος άντρας του κόσμου"*. Ο Γουλιέλμος της Τύρου τον περιγράφει σαν άνθρωπο *"γενναιόδωρο, με μεγάλη ευφυΐα και εξαιρετικό χειριστή του όπλου.

Οι αρραβώνες του με κόρες του [[Ερρίκος Β΄ της Αγγλίας|Ερρίκου Β΄ της Αγγλίας]] και αδελφές του [[Γουλιέλμος Α΄ της Σκωτίας|Γουλιέλμου του Λέοντα]] ακυρώθηκαν λόγω συγγένειας. Τελικά νυμφεύτηκε το φθινόπωρο του 1176 την αδελφή του [[Βαλδουίνος Δ΄ της Ιερουσαλήμ|Βαλδουίνου Δ΄ της Ιερουσαλήμ]] [[Σιβύλλα της Ιερουσαλήμ]] κόμισσα της [[Γιάφα]] και της [[Ασκελόν]] στον πρώτο της γάμο.
Ο Γουλιέλμος και ο [[Ραϋνάλδος του Σατιγιόν]] παραχώρησαν εκτάσεις στο νεοϊδρυθέν στρατιωτικό *Τάγμα του Μάουντζοι* για την προστασία των προσκυνητών από την Καστίλη, το διοικούσε ο Ροντρίγκο Αλβάρεζ κόμης της Σαρία. 
Τον Ιούνιο του  1177 ασθένησε από ελονοσία και απεβίωσε στην Ασκελόν, τάφηκε στο Νοσοκομείο του Αγ. Ιωάννου στην ˞˞[[Ιερουσαλήμ]]. Η Σιβύλλα λίγο αργότερα γέννησε τον γιο τους.

==Οικογένεια==

Με την σύζυγο του [[Σιβύλλα της Ιερουσαλήμ]] κόρη του [[Αμαλρίκ Α΄ της Ιερουσαλήμ]] (1176) απέκτησε :

*[[Βαλδουίνος Ε΄ της Ιερουσαλήμ]]

==Παραπομπές==
 		
<references />

==Πηγές==

*Pierre Aubé, Baudouin IV de Jérusalem, le roi lépreux, Hachette, coll. « Pluriel », 1981 (réimpr. 1996)
*René Grousset, L'Empire du Levant : Histoire de la Question d'Orient, Paris, Payot, coll. « Bibliothèque historique », 1949 (réimpr. 1979)
*René Grousset, Histoire des croisades et du royaume franc de Jérusalem - II. 1131-1187 L'équilibre, Paris, Perrin, 1935 
*[http://centri.univr.it/RM/biblioteca/scaffale/volumi.htm#Walter%20Haberstumpf Haberstumpf, Walter. *Dinastie europee nel Mediterraneo orientale. I Monferrato e i Savoia nei secoli XII–XV*, 1995]  (external link to downloadable text).
*Hamilton, Bernard. *The Leper King and His Heirs: Baldwin IV and the Crusader Kingdom of Jerusalem*, 2000 ISBN 0-521-64187-X
*[http://brindin.com/potorabr.htm Peire Bremon lo Tort, *En abril, quan vei verdeyar*, with translation by James H. Donalson]  (external link)
*[[Steven Runciman|Runciman, Steven]]. *A History of the Crusades*, 1951–54, vol. 2
*Usseglio, Leopoldo. *I Marchesi di Monferrato in Italia ed in Oriente durante i secoli XII e XIII'', 1926

Κατηγορία:Οίκος των Αλεράμιτσι
Κατηγορία:Μαρκήσιοι του Μομφερράτου
Μανούι

thumb|right|200px|Η νήσος Μανούι
Το **Μανούι** (γαλλικά: *Manui*) είναι νησί των Γκάμπιερ Νήσων της Γαλλικής Πολυνησίας. Η έκταση του νησιού είναι 0,1 τετραγωνικά χιλιόμετρα και βρίσκεται νοτιοανατολικά της Ταϊτής. Το 2007 ήταν ακατοίκητο. 

## Παραπομπές


Μανου
Καμάκα (νησί)

Η **Καμάκα **είναι νησί των Γκάμπιερ Νήσων της γαλλικής Πολυνησίας, 11,7 χιλιόμετρα νότια της Μανγκαρέβα και εντός της ίδιας λιμνοθάλασσας. Το νησί έχει πλάτος περίπου 1 χιλιόμετρο. Το πλάτος ανέρχεται στα 700 μέτρα και η έκταση είναι 0,5 τετραγωνικά χιλιόμετρα. Το υψηλότερο σημείο ανέρχεται στα 166 μέτρα πάνω από το επίπεδο της θάλασσας.

Τα πιο κοντινά νησιά είναι η Μακαρόα στα δυτικά και το Μανούι στα βορειοανατολικά. Το 2012 ήταν ακατοίκητο. 

## Παραπομπές


## Εξωτερικοί σύνδεσμοι
* Τουρισμός της Ταϊτής - Χάρτης

Κατηγορία:Νησιά των Νήσων Γκάμπιερ
Χρήστος Γαρέφης

Ο **Χρήστος Γαρέφης** (Θεσσαλονίκη, 1955) σπούδασε Οικονομικά στο Αριστοτέλειο Πανεπιστήμιο Θεσσαλονίκης. Είναι παντρεμένος με τη δικηγόρο Αθηνά Κουρκουτίδου και πατέρας 2 παιδιών.

Η εμπειρία  και η προσφορά του στον αθλητισμό είναι μεγάλη. Έχει λάβει πολλές εκκινήσεις σε αγώνες διαφορετικών αθλημάτων στην Ελλάδα και το εξωτερικό και έχει γνωρίσει σε  παιδιά και ενήλικες το άθλημα της κολύμβησης από το 1980 έως σήμερα, μέσα από την ιδιότητα του προπονητή κολύμβησης, προέδρου του Αθλητικού Κέντρου Θεσσαλονίκης All Star, διευθυντή του Δημοτικού Κολυμβητηρίου Πανοράματος και συνιδιοκτήτη του Salonica Tennis and swimming Club. Υπήρξε πρωταθλητής Ελλάδος, με την ιδιότητα του προπονητή, της ομάδας κολύμβησης  του Π.Α.Ο.Κ.  το 1987 και προπονητής της Εθνικής ομάδας Κολύμβησης τα έτη 1982-1989. Έχει εκπροσωπήσει τα Ελληνικά χρώματα σε 4 διαφορετικά Ολυμπιακά αθλήματα (κολύμβηση,υδατοσφαίριση ιστιοπλοϊα, τρίαθλο). Συμμετείχε στους Ολυμπιακούς αγώνες της Αθήνας το 2004 με σκάφος τύπου Τornado και συναθλητή τον Ιορδάνη Πασχαλίδη και κατέλαβαν τη 12η θέση. Από το 2012 ασχολείται με το τρίαθλο. Από το Μάρτιο 2013 έως και τον Οκτώβριο 2022 έχει στη κατοχή του 17 χρυσά 1 αργυρο και 2 χαλκινα  μετάλλια σε Πανευρωπαϊκά και Παγκόσμια Πρωταθλήματα τριάθλου της ΙΤU-Ironman σε Γενεύη, Σικάγο, Άμπου Ντάμπι,Λονδινο,Αλανια,Κιτσμπουελ, Ντουμπάι, Ντύσσελντορφ Λουξεμβούργο, Ζυρίχη. Αττάλεια,Νίκαια,Κόστα Ναυαρίνο,Αθήνα.

## Άλλες δράσεις
Oι ομιλίες του σε δημοτικά σχολεία , γυμνάσια, λύκεια, πανεπιστήμια, αθλητικές εκδηλώσεις, δημοτικά αμφιθέατρα, χώρους εργασίας,αθλητικούς ομίλους και σε παρουσιάσεις αγώνων  είναι πολυάριθμες. Ο Χρήστος Γαρέφης έχει ήδη μια πολύ μεγάλη ομάδα ανθρώπων και αθλητών που τον παρακολουθούν, συμβουλεύονται, εμπνέονται, γυμνάζονται μαζί του ή με τα προγράμματα του είτε από κοντά είτε μέσω της κοινωνικής δικτύωσης

## Παραπομπές


Κατηγορία:Έλληνες αθλητές της κολύμβησης
Κατηγορία:Έλληνες αθλητές της ιστιοπλοΐας
Ποντλέσναγια Τάβλα

Το **Ποντλέσναγια Τάβλα** (ρωσ. Подлесная Тавла, ερζιανά: Вирь Тавла) είναι αγροτική περιοχή (*[[Χωριό|σέλο]]*) στην Επαρχία Κοτσκουρόφσκι της Δημοκρατία της Μορδοβίας στη Ρωσία. Σύμφωνα με την απογραφή του 2010, το χωριό είχε πληθυσμό 606 κατοίκων, ενώ στην απογραφή του 2002 το χωριό είχε 704 κατοίκων. Επίσης το 2005 ο πληθυσμός του χωριού ανερχόταν στα 687 άτομα.

## Παραπομπές


Κατηγορία:Χωριά της Μορδοβίας
Κατάλογος των εθνικών πάρκων του Καζακστάν

Υπάρχουν δέκα φυσικά εθνικά πάρκα στο Καζακστάν. Αυτά είναι τα ακόλουθα:
* Εθνικό Πάρκο Αλτύν-Εμέλ
* Εθνικό Πάρκο Μπαγιαναούλ
* Εθνικό Πάρκο Μπουραμπάι
* Εθνικό Πάρκο Μπουϊρατάου
* Εθνικό Πάρκο Τσαρύν
* Εθνικό Πάρκο Ίλε-Αλατάου
* Εθνικό Πάρκο Καρκαράλι
* Εθνικό Πάρκο Κατόν-Καραγκάι
* Εθνικό Πάρκο Κοκσετάου
* Εθνικό Πάρκο των Λιμνών Κολσάι
* Εθνικό Πάρκο Σαϋράμ-Ουγκάμ
* Εθνικό Πάρκο Ταρμπαγκατάι
* Εθνικό Πάρκο Ζονγκάρ-Αλατάου

## Δείτε επίσης
* Κατάλογος των προστατευόμενων περιοχών στο Καζακστάν

Κατηγορία:Καζακστάν γεωγραφία-επέκταση
Κατηγορία:Γεωγραφία του Καζακστάν
Ισαβέλλα, Κόμισσα του Γκλόστερ

Η **Ισαβέλλα**, 3η κόμισσα του Γκλόστερ (1173 – 14 Οκτωβρίου 1217) ήταν Αγγλίδα αριστοκράτισσα και πρώτη σύζυγος του Ιωάννη του Ακτημονα.

## Ο βίος της

Στις 28 Σεπτεμβρίου 1176 ο Ερρίκος Β΄ της Αγγλίας αρραβώνιασε τον μικρότερο γιο του Ιωάννη, με την Ισαβέλλα.
Ο γάμος έγινε στις 29 Αυγούστου 1189.  ο Μπάλντουιν αρχιεπίσκοπος του Καντέρμπερυ ακύρωσε τον γάμο λόγω συγγένειας, και έθεσε τα εδάφη τους υπό απαγόρευση. Η απαγόρευση ανακλήθηκε από τον πάπα Κλήμη Γ΄. Ο Κλήμης Γ΄ επέτρεψε τον γάμο, αλλά απαγόρευσε στο ζευγάρι να έχει ερωτικές σχέσεις.

Όταν ο Ιωάννης έγινε βασιλιάς (1199), ακύρωσε τον γάμο, αλλά κράτησε τα εδάφη της. Η Ισαβέλλα δεν το αμφισβήτησε..

Ο δεύτερος γάμος της ήταν με τον Γοδεφρείδο ΦιτςΤζέφρυ ντε Μάντεβιλ 2ο κόμη του Έσσεξ. Έγινε, όπως και ο Ιωάννης, 3ος κόμης του Γκλόστερ jure auxoris.

Αργότερα ο Ιωάννης διόρισε κόμη τού Γκλόστερ τον ανιψιό τής Ισαβέλλας Αμωρί ΣΤ΄ του Μονφόρ-Εβρέ ως 4ο κόμη του Γκλόστερ, γιο τής αδελφής της Μάμπελ. Μετά το τέλος τού Αμωρί ΣΤ΄ (1213) η Ισαβέλλα έγινε ξανά κόμισσα τού Γκλόστερ. 

Έκανε και 3ο γάμο με τον Ουμβέρτο ντε Μπεργκ 1ο κόμη του Κεντ.

Όταν απεβίωσε η Ισαβέλλα, τη διαδέχθηκε ο άλλος ανιψιός της Ρογήρος ντε Κλερ 2ος κόμης του Χέρτφορντ, ως  5ος κόμης του Γκλόστερ, γιος τής αδελφής της Αμισίας/Αμίσης ΦιτςΓουίλιαμ.

## Το τέλος
Η Ισαβέλλα απεβίωσε το 1217, και τάφηκε στον καθεδρικό ναό τού Καντέρμπερι.

## Παραπομπές


## Πηγές
* Alison Weir. Eleanor of Aquitaine: A life, (1999)
* Robert B. Patterson, ‘Isabella, suo jure countess of Gloucester (c.1160–1217)

Κατηγορία:Κόμισσες
Κατηγορία:Βασίλισσες της Αγγλίας
Βονιφάτιος Β΄ του Μομφερράτου

Ο **Βονιφάτιος Β΄** o *γίγας*, ιταλ. Bonifacio II il gigante (1202 - 12 Ιουνίου 1253) από τον Οίκο των Αλεράμιτσι, ήταν μαρκήσιος του Μομφερράτου (1226-1253).

## Βιογραφία
Ήταν ο πρωτότοκος γιος του Γουλιέλμου ΣΤ΄ μαρκήσιου του Μομφερράτου και της πρώτης συζύγου του Μπέρτας της Κλαβεζάνα. Το 1225 ο πατέρας του έφυγε σε εκστρατεία για να βοηθήσει τον αδελφό του Δημήτριο στο βασίλειο της Θεσσαλονίκης και τον άφησε κυβερνήτη της μαρκιωνίας. Το επόμενο έτος ο Γουλιέλμος ΣΤ΄ απεβίωσε στον Αλμυρό και ο Βονιφάτιος τον διαδέχθηκε.

Ο πατέρας του για να καλύψει τα έξοδα της εκστρατείας είχε υποθηκεύσει το Μομφερράτο στον Φρειδερίκο Β΄ Χοενστάουφεν της Γερμανίας. Επειδή ο Βονιφάτιος Β΄ δεν μπορούσε να εξοφλήσει το χρέος, ο Φρειδερίκος Β΄ τον απειλούσε, έτσι εκείνος συμμάχησε με την Λομβαρδική Ένωση εναντίον του. Μάταια μεσολάβησε ο Πάπας Ονώριος Γ΄. 

Ο πατέρας του είχε εχθρικές σχέσεις με την Άστι και την Αλεσάντρια. Ο Βονιφάτιος Β΄ συμμάχησε το 1227 με την πρώτη και πολέμησε τη δεύτερη, όμως μαζί της συμμάχησε το Μιλάνο και η Λομβαρδική Ένωση. Το 1230 ο Βονιφάτιος Β΄ ηττήθηκε με απώλεια πολλών οχυρών. Με τη βοήθεια του συγγενή του Μαμφρέδου Γ΄ μαρκήσιου του Σαλούτσο και του κόμη της Σαβοΐας επιτέθηκε ξανά στην Αλεσάντρια, αλλά το Μιλάνο πολιόρκησε την πρωτεύουσα Σιβάσο για τέσσερις μήνες και το κατέλαβε για ένα έτος, ώσπου ο Βονιφάτιος Β΄ παραδέχθηκε την ήττα του.

Δυσαρεστημένος από το Σαλούτσο και τη Σαβοΐα, άλλαξε συμμάχους και υποστήριξε τον Γερμανό βασιλιά. Τον συνόδευσε στην εκστρατεία του στην Ιταλία και ο Φρειδερίκος Β΄ του απέδωσε τον τίτλο του βασιλιά της Θεσσαλονίκης. Όταν ο Δημήτριος, θείος του Βονιφάτιου Β΄, είχε χάσει το πατρικό βασίλειο της Θεσσαλονίκης το 1230, είχε παραχωρήσει τον τίτλο στον Φρειδερίκο Β΄. Το 1244 απεβίωσε ο Μαμφρέδος Γ΄ και τον όρισε κηδεμόνα των παιδιών του Αλίκης και Θωμά Α΄.

Ο Φρειδερίκος Β΄ αποφάσισε τη δημιουργία αυτόνομης περιοχής με εδάφη του Μομφερράτου, του Σαλούτσο και της Σαβοΐας, αλλά το 1250 απεβίωσε. Τότε ο Βονιφάτιος Β΄ ασχολήθηκε με τις εσωτερικές υποθέσεις. Ο Κορράδος Δ΄ των Χοενστάουφεν του παραχώρησε το Καζάλε το 1253, αλλά ο Βονιφάτιος Β΄ απεβίωσε λίγο αργότερα στο Μονκάλβο. Τον διαδέχθηκε ο γιος του Γουλιέλμος Ζ΄.

## Οικογένεια
Νυμφεύτηκε τη Μαργαρίτα, κόρη του Αμεδαίου Δ΄ κόμη της Σαβοΐας, αν και ήταν πολύ νέα. Ο γάμος έγινε στο Σιβάσο το 1235 και είχαν τέκνα:
* Γουλιέλμος Ζ΄ π. 1240-1292, μαρκήσιος του Μομφεράτου.
* Αλεσί(ν)α ή Αδελαΐδα, παντρεύτηκε πρώτα τον Αλβέρτο Α΄ Γουέλφων δούκα του Μπράουνσβαϊγκ και έπειτα τον Γεράρδο Α΄ κόμη του Χόλσταϊν-Ίτσεχοε.

## Παραπομπές


## Πηγές
*Caravale, Mario (ed). *Dizionario Biografico degli Italiani: XII*. Rome, 1970.
*Bonifacio II.

|-

Κατηγορία:Οίκος των Αλεράμιτσι
Κατηγορία:Μαρκήσιοι του Μομφερράτου
Αποπλαγιοποίηση του πλάγιου ουρανικού συμφώνου

[μικρογραφία|[Άσμα του Ελ Σιντ]]
Η **αποπλαγιοποίηση του πλάγιου ουρανικού συμφώνου** αποτελεί ένα από τα κύρια φαινόμενα φωνολογικής διαφοροποίησης των ρομανικών γλωσσών τόσο σε διαχρονικό όσο και συγχρονικό επίπεδο. Ως φαινόμενο αποτελείται από την αντικατάσταση του πλάγιου ουρανικού φωνήματος από το μεσοουρανικό προσεγγιστικό ή τριβόμενο. Παρότι εμφανίζεται σε γλώσσες όπως τα καταλανικά, τα πορτογαλικά και ρομανικές γλώσσες της Ιταλίας, είναι ιδιαίτερα γνωστό κυρίως ως φαινόμενο της ισπανικής, όπου παρουσιάζει πολυάριθμα αλλόφωνα που εκτείνονται στην εμπρόσθια και μέσα ουρανική περιοχή, τα πρώτα με τριβόμενη άρθρωση, χαρακτηριστικά της διαλέκτου του Ρίο ντε λα Πλάτα και τα δεύτερα με αρθρώσεις τόσο προσεγγιστικές όσο και προστριβόμενες.

Σε επίπεδο φωνητικής η απορρόφηση του πλάγιου ουρανικού από το μεσοουρανικό τριβόμενο εμφανίστηκε πρόσφατα και στην κυπριακή διάλεκτο.

## Παραπομπές


Κατηγορία:Φωνολογία
Κατηγορία:Φωνητική
Κατηγορία:Ρομανικές γλώσσες
Δεν κρατιέμαι

To ***Δεν κρατιέμαι*** (πρωτότυπος τίτλος: ***Los amantes pasajeros***) είναι ισπανική κωμική κινηματογραφική ταινία του 2013 σε σκηνοθεσία και σενάριο του Πέδρο Αλμοδόβαρ.

Σύμφωνα με τον σκηνοθέτη, αυτή είναι η πιο γκέι ταινία του.
## Πλοκή
Ένα αεροπλάνο είναι έτοιμο να ξεκινήσει την πτήση του, όταν διαπιστώνεται ότι έχει βλάβη. Παρ' όλα αυτά, η απογείωση γίνεται κανονικά.

Κατά τη διάρκεια της πτήσης, η λειτουργία του αεροπλάνου είναι προβληματική. Επίσης, οι επιβάτες των οικονομικών θέσεων είναι ναρκωμένοι και μένουν ξύπνιοι μόνο όσο κάθονται στην πρώτη θέση, οι φροντιστές και οι πιλότοι. Όσο το αεροπλάνο πετάει, επιδίδονται σε σεξουαλικά όργια και ξεφεύγουν από τα όρια.

Όταν τελικά το αεροπλάνο προσγειώνεται, όλοι κατεβαίνουν και αρχίζουν να ξεκαθαρίζουν κάποιες καταστάσεις.

## Διανομή

## Παραπομπές


## Εξωτερικοί σύνδεσμοι
*  (ισπανικά)
*  (αγγλικά)
* 

Κατηγορία:Ισπανικές ταινίες
Κατηγορία:Ισπανικές κωμικές ταινίες
Κατηγορία:Ισπανόφωνες ταινίες
Κατηγορία:Ισπανικές ταινίες συσχετιζόμενες με ΛΟΑΤ
Κατηγορία:Ταινίες σε σκηνοθεσία Πέδρο Αλμοδόβαρ
Κατηγορία:Ταινίες σε σενάριο Πέδρο Αλμοδόβαρ
Κατηγορία:Αεροπορικές ταινίες
Κατηγορία:Ταινίες του 2013
Κατηγορία:Ταινίες γυρισμένες στη Μαδρίτη
Αίγα Σκοπέλου

Η **αίγα Σκοπέλου** είναι ελληνική φυλή κατσίκας. Πιθανολογείται ότι κατάγεται από αγριοκάτσικα από τα Γιούρα και άλλα ακατοίκητα νησιά των Σποράδων. Συγκαταλέγεται στις σπάνιες ελληνικές φυλές, καθώς το 2016 ο συνολικός πληθυσμός ανερχόταν σε 9.387 άτομα. Εκτρέφεται στη Σκόπελο, στην Αλόννησο, στη Σκιάθο και σε ορισμένα χωριά της Θεσσαλίας.

## Μορφολογικά χαρακτηριστικά
Τα ζώα της φυλής χαρακτηρίζονται από απαλό και βραχύ τρίχωμα, ερυθρόφαιου χρωματισμού. Πρόκειται για μεγαλόσωμη σχετικά φυλή. Οι τράγοι μπορούν να φτάσουν σε βάρος τα 87 kg και σε ύψος τα 81 cm, ενώ οι αίγες τα 56 kg και 68 cm αντίστοιχα. Τα αυτιά τους είναι μικρά και τα πόδια τους κοντά και ισχυρά. Τα περισσότερα άτομα, είτε αρσενικά, είτε θηλυκά, φέρουν κέρατα.

## Αποδόσεις
Η αίγα Σκοπέλου είναι ζώο υψηλών αποδόσεων, με τη γαλακτοπαραγωγή να κυμαίνεται στα 320 kg. Το μέσο διάστημα αρμέγματος είναι γύρω στις 190-203 ημέρες, αλλά μπορεί να φτάσει και τους εννέα μήνες. Η λιποπεριεκτικότητα είναι ιδιαίτερα υψηλή, συνήθως γύρω στο 5,6%, και η μέση περιεκτικότητα σε πρωτεΐνη είναι 4,6%. Τα θηλυκά γεννούν κατά μέσο όρο 1,4 έως 1,5 νεογνά ανά έτος.

Όσον αφορά την κρεοπαραγωγή, το σφάγιο θεωρείται καλής ποιότητας.

## Παραπομπές


Κατηγορία:Φυλές αιγών
Κατηγορία:Σποράδες
Κατηγορία:Σκόπελος
Ιωάννης Α΄ του Μομφερράτου

Ο **Ιωάννης Α΄** ιταλ. Giovanni I (π. 1275 - 1305) από τον Οίκο των Αλεράμιτσι, ήταν μαρκήσιος του Μομφερράτου (1292-1305).
## Βιογραφία
Ήταν ο γιος του Γουλιέλμου Ζ΄ μαρκήσιου του Μομφερράτου και της δεύτερης συζύγου του Βεατρίκης της Καστίλης, κόρης του Αλφόνσου Ι΄ της Καστίλλης. Η Βεατρίκη ήταν τρισεγγονή του Ισαακίου Β΄ Αγγέλου και 5η απόγονος του Ιωάννη Β΄ Κομνηνού. Αδελφή του ήταν η Γιολάντα (Ειρήνη), σύζυγος του Ανδρόνικου Β΄ Παλαιολόγου Αυτοκράτορα των Ρωμαίων.

Όσο ο πατέρας του ήταν φυλακισμένος στην Αλεσάντρια, ο Ιωάννης Α΄ ήταν υπό την κηδεμονία του εξαδέλφου του Θωμά Α΄ μαρκήσιου του Σαλούτσο. Τελικά ο πατέρας του απεβίωσε εγκάθειρκτος το 1292. Η ειρήνη διασαλεύτηκε με τις εξεγέρσεις στο Πεδεμόντιο. Τότε ο Κάρολος Β΄ Καπετιδών-Ανζού της Νάπολης παρενέβη υπερασπίζοντας τον Ιωάννη Α΄.

Με τον Θωμά Α΄ και τον Κάρολο Β΄ ο Ιωάννης Α΄ επιτέθηκε στην Αλεσάντρια και το Άστι, εδάφη που έχασε ο πατέρας του. Το 1302 η συμμαχία έδιωξε τον Ματτέο Α΄ Βισκόντι από το Μιλάνο και το επόμενο έτος το Άστι δήλωσε υποτέλεια στον Ιωάννη Α΄. Ωστόσο ο Φίλιππος κόμης της Σαβοΐας βρήκε αφορμή και ανακατέλαβε εδάφη του που του είχε αποσπάσει ο Γουλιέλμος Ζ΄, όπως το Τουρίνο. 

Το 1305 σχεδίαζε εκστρατεία εναντίον της Σαβοΐας, αλλά ασθένησε και απεβίωσε. Τάφηκε στο Κιστερκιανό αββαείο της Σάντα Μαρία στο Λουσέντιο του Τρίνο, μαζί με τους προγόνους του. Ήταν ο τελευταίος άρρην απόγονος των Αλεράμιτσι. Τον διαδέχθηκε ο ανιψιός του Θεόδωρος Α΄ Παλαιολόγος, που οι άρρενες απόγονοί του θα κρατήσουν τη μαρκιωνία ως το 1533, μέλη του κλάδου Παλαιολόγων-Μομφερράτου.

## Παραπομπές


Κατηγορία:Οίκος των Αλεράμιτσι
Κατηγορία:Μαρκήσιοι του Μομφερράτου
Ζάανεν

μικρογραφία|Θηλυκή κατσίκα Saanen|250x250εσ
Η **Ζάανεν** (γερμανικά: *Saanenziege*, γαλλικά: *Chèvre de Gessenay*) είναι ελβετική φυλή γαλακτοπαραγωγών αιγών, η οποία κατάγεται από την κοιλάδα του ομώνυμου ποταμού στο Καντόνι της Βέρνης. Η φυλή αυτή είναι μια από τις πλέον υψιπαραγωγές και έχει εξαχθεί σε πολλές χώρες ανά τον κόσμο. Ο πληθυσμός της στην Ελβετία είναι μικρότερος από 14.000, ενώ σε παγκόσμια κλίμακα εκτιμάται στα 900.000 άτομα περίπου.

## Μορφολογικά χαρακτηριστικά
Πρόκειται για την πιο μεγαλόσωμη ελβετική φυλή αιγών. Το ύψος ακρωμίου στους τράγους κυμαίνεται γύρω στα 90 cm και στις αίγες γύρω στα 80 cm, ενώ το βάρος είναι 75 kg και 50 kg αντίστοιχα. Το τρίχωμα είναι βραχύ και ολόλευκο, αλλά στο δέρμα του μαστού και της μουσούδας μπορεί να υπάρχουν μαύρες κηλίδες. Το προφίλ του κεφαλιού είναι ευθύ ή ελαφρώς κοίλο, ενώ τα αυτιά είναι όρθια με κατεύθυνση μπροστά και προς τα πάνω.

Τα ζώα συνήθως δε φέρουν κέρατα, αλλά υπάρχουν και κερασφόρα. Στους ακέρατους πληθυσμούς έχει παρατηρηθεί μεγάλη συχνότητα ερμαφρόδιτων ατόμων.

## Αποδόσεις
[μικρογραφία|250x250εσ|Αίγες Ζάανεν σε μονάδα στο [Βαντέ (νομός)|Βαντέ]]
Η μέση παραγωγή γάλατος ανέρχεται σε περίπου 838 kg ανά γαλακτική περίοδο, η οποία διαρκεί 264 ημέρες κατά μέσο όρο, ενώ έχουν αναφερθεί και ζώα τα οποία υπερβαίνουν τα 1000 kg. Η λιποπεριεκτικότητα του παραγόμενου γάλακτος παρουσιάζει σημαντική διακύμανση αλλά είναι χαμηλή, γύρω στο 3,2-3,6%.  Η μέση πρωτεϊνοπεριεκτικότητα ανέρχεται σε ποσοστό 2,9%. 

Πρόκειται για φυλή ιδιαίτερα γόνιμη. Τα θηλυκά μπορούν να χρησιμοποιηθούν για αναπαραγωγή στους 12-13 μήνες και γεννούν κατά μέσο όρο 1,8 μικρά.

## Εξαγωγή και διασταυρώσεις
Η φυλή Ζάανεν έχει εξαχθεί σε πάνω από ογδόντα χώρες. Ήδη από τα τέλη του 19ου και τις αρχές του 20ού αιώνα, χρησιμοποιήθηκε για βελτίωση ντόπιων φυλών σε πολλά κράτη. Μεταξύ αυτών ήταν η Γερμανία, αρχής γενομένης την δεκαετία του 1890, η Ολλανδία, πριν από το 1910, και οι ΗΠΑ, όπου τα πρώτα ζώα έφτασαν το 1904. Σήμερα, σε πολλές από αυτές τις χώρες έχουν δημιουργηθεί εγχώριες υποφυλές, όπως η Γαλλική, η Ολλανδική, η Ισραηλίτικη και η Βρετανική Ζάανεν. Στην Ελλάδα, έχουν επίσης εισαχθεί ζώα της φυλής. 

Παρότι η εκτροφή σε τροπικές περιοχές δεν ενδείκνυται λόγω της ευπάθειας στην έντονη ηλιακή ακτινοβολία, έχει εισαχθεί σε μέρη όπως η Ινδία, η Νιγηρία, η Μαλαισία, η Βενεζουέλα, η Νότια Αφρική και η Αιθιοπία.

Στη Νέα Ζηλανδία, έχει δημιουργηθεί η Μαύρη Ζάανεν, η οποία στα μέσα της δεκαετίας του 1980 αναγνωρίστηκε ως ξεχωριστή φυλή.

## Παραπομπές



Κατηγορία:Φυλές αιγών
Εκκαθάριση

Η **εκκαθάριση** είναι ο διακανονισμός της λογιστικής κατάστασης μιας επιχείρησης που ολοκληρώνεται με τον υπολογισμό και τον ισοσκελισμό του ενεργητικού και του παθητικού. Εκκαθάριση γίνεται στις συντάξεις, στις φορολογικές δηλώσεις κλπ. Επίσης ο όρος «εκκαθάριση» συναντάται και στο εμπορικό δίκαιο και περιγράφει το στάδιο μιας εταιρείας μετά την λύση αυτής κατά το οποίο οι εκκαθαριστές αυτής οφείλουν να διεκπεραιώσουν όλες τις εναπομείνασες έννομες σχέσεις αυτής.

Κατηγορία:Λογιστική
Κατηγορία:Εταιρικό δίκαιο
Λακόν

μικρογραφία|260x260px
Η **Λακόν** (γαλλικά: *Lacaune*) είναι γαλλική φυλή προβάτων, με κατεύθυνση την γαλακτοπαραγωγή. Είναι η σπουδαιότερη φυλή της Γαλλίας και μία από τις σημαντικότερες παγκοσμίως. Έλαβε την ονομασία της από την ομώνυμη πόλη στο νομό Ταρν, στα νότια του Μασίφ Σαντράλ. Στην περιοχή αυτή, καθώς και στους νομούς Αβερόν, Ερώ και Λοζέρ βρίσκονται τα κυριότερα κέντρα εκτροφής της φυλής. Το γάλα των προβάτων χρησιμοποιείται για την παραγωγή του γνωστού τυριού ροκφόρ.

## Ιστορικό
Η φυλή Λακόν χρησιμοποιούνταν για πολλές δεκαετίες στη Γαλλία. Ωστόσο, αρχικά η παραγωγή γάλακτος δεν ήταν όσο υψηλή είναι σήμερα. Το 1870, σε μια προσπάθεια για βελτίωσή της, έγιναν διασταυρώσεις με ξένες φυλές, χωρίς όμως να υπάρξει κάποιο αξιοσημείωτο αποτέλεσμα. Λίγο μετά τον Β' Παγκόσμιο Πόλεμο, διάφορες γαλλικές φυλές ενσωματώθηκαν στην Λακόν.

Κατά τη δεκαετία του 1960, ξεκίνησε μια συνεργασία μεταξύ της ένωσης εκτροφέων της φυλής, τυροκομικών επιχειρήσεων στην περιοχή του Ταρν και του Εθνικού Ινστιτούτου Γεωπονικής Έρευνας με στόχο την βελτίωση των αποδόσεων. Έτσι, από τα 94 lt που ήταν η μέση απόδοση το 1965, έφτασε τα 186 lt δύο δεκαετίες αργότερα. Στο ίδιο διάστημα, η περίοδος αρμέγματος επιμηκύνθηκε από τις 144 στις 162 ημέρες. Με το πρόγραμμα αυτό, η Λακόν αναδείχθηκε σε εξαιρετική φυλή, προκαλώντας το ενδιαφέρον εκτροφέων από το εξωτερικό. Από το 1992, ζώα της φυλής έχουν εξαχθεί σε 17 χώρες παγκοσμίως, μεταξύ των οποίων και η Ελλάδα.

## Μορφολογία
μικρογραφία|Προβατίνες Λακόν σε περιστροφικό αμελκτήριο
Τα ζώα της φυλής είναι αποκλειστικά λευκωπού χρώματος και το μαλλί καλύπτει μόνο την ράχη και ένα μέρος του λαιμού. Το κεφάλι είναι μακρύ και ελαφρώς κοίλο. Πρόκειται για μεγαλόσωμη φυλή, καθώς το ύψος των κριών κυμαίνεται μεταξύ 80 και 100 kg για τους κριούς και 55 έως 75 για τις προβατίνες.

## Αποδόσεις και αναπαραγωγικά χαρακτηριστικά
Η μέση απόδοση των γαλακτοπαραγωγών ζώων είναι γύρω στα 270 kg γάλα ανά γαλακτική περίοδο. Ο μέσος όρος της περιόδου αρμέγματος είναι 165 ημέρες και κυμαίνεται από τις 146 ημέρες για τα πρωτόγεννα ζώα μέχρι τις 172 ημέρες για ζώα μεγαλύτερης ηλικίας. Το παραγόμενο γάλα είναι πλούσιο σε λίπος (7,1%) αλλά και σε πρωτεΐνη (5,2%).

Τα θηλυκά δίνουν συνήθως δίδυμους τοκετούς και οι αμνοί ζυγίζουν 3-4 kg στη γέννα.

## Παραπομπές



Κατηγορία:Φυλές προβάτων
Αλέξανδρος Αργυρίου

Ο **Αλέξανδρος Αργυρίου** (1921-2009) ήταν Έλληνας κριτικός λογοτεχνίας και ιστορικός. Το πραγματικό του όνομα ήταν **Αλέξανδρος Κουμπής**.

## Βιογραφικά στοιχεία
Γεννήθηκε το 1921 στην Αλεξάνδρεια της Αιγύπτου, αλλά σε ηλικία επτά ετών μετακόμισε οικογενειακώς στην Αθήνα. Σπούδασε πολιτικός μηχανικός στο Εθνικό Μετσόβιο Πολυτεχνείο, και εργάστηκε ως ελεύθερος επαγγελματίας στον τομέα αυτό. Το 1947 έκανε την εμφάνιση του στα γράμματα μέσω του περιοδικού *[[Ελεύθερα Γράμματα]]*, ενώ στη συνέχεια συνεργάστηκε με το περιοδικοό *[[Ποιητική Τέχνη]]* και την εφημερίδα *[[Δημοκρατικός Τύπος]]* καθώς και αρκετά άλλα έντυπα στα οποία αρθρογραφούσε ή έγραφε επιφυλλίδες. Το 1950 πήρε απολυτήριο από το Βασιλικό Ναυτικό της Ελλάδας και ασχολήθηκε με την πραγματοποίηση μελετών για διάφορους οργανισμούς. Κατά την επταετία της δικτατορίας των συνταγματαρχών ανέπτυξε ισχυρή αντιστασιακή δράση.

Την περίοδο 1993-1994 δίδαξε ως επισκέπτης καθηγητής στο Τμήμα Φιλολογίας του Πανεπιστημίου Κρήτης. Πέθανε στις 22 Μαΐου 2009, σε ηλικία 88 ετών.

## Έργο
Θεωρείται ως ένα από τα πιο κριτικά πνεύματα της μεταπολεμικής διανόησης. Συμμετείχε στις συντακτικές επιτροπές των «Δεκαοχτώ Κειμένων» και των «Νέων Κειμένων», ενώ αποτέλεσε συνεργάτης της εγκυκλοπαίδειας *Πάπυρος-Λαρούς-Μπριτάνικα* και του *Παγκοσμίου Βιογραφικού Λεξικού* της Εκδοτικής Αθηνών. Μεταξύ των έργων του ήταν τα εξής:
**Εισαγωγή στην Ανθολογία μεταπολεμικών ποιητών*, 1957.
**Προτάσεις για την Κίλχη, Μια πρώτη προσέγγιση*, 1961.
**Η λογοτεχνική ζωή της Θεσσαλονίκης*, 1962.
**Νεωτερικοί ποιητές του μεσοπολέμου*, 1979.
**Η πρώτη μεταπολεμική γενιά*, 1982.
**Διαδοχικές αναγνώσεις Ελλήνων υπερρεαλιστών*, 1983.
**Αναψηλαφήσεις σε δύσκολους καιρούς*, 1986.
**Δεκαεπτά κείμενα για τον Γ. Σεφέρη*, 1986.
**Ιστορία της ελληνικής λογοτεχνίας και η πρόσληψή της*, 8 τόμ., 2001-2007.

### Βραβεύσεις
Για το έργο του έχει λάβει πληθώρα διακρίσεων. Μεταξύ αυτών το Α΄ Κρατικό Βραβείο κριτικής - δοκιμίου το 1984, το *Μεγάλο Κρατικό Βραβείο Λογοτεχνίας* το 1998, το *Βραβείο «Δαίδαλος»* της Εταιρείας Συγγραφέων, το 2003 και το *Βραβείο Ιδρύματος Κώστα και Ελένης Ουράνη* της Ακαδημίας Αθηνών το 2004. Ακόμη, το 1999 αναγορεύθηκε επίτιμος διδάκτορας της Φιλοσοφικής Σχολής του Αριστοτελείου Πανεπιστημίου Θεσσαλονίκης.

## Παραπομπές


## Εξωτερικοί σύνδεσμοι
*Αλέξανδρος Αργυρίου στον ''Πανδέκτη'', του Εθνικού Ιδρύματος Ερευνών.
*Άρθρα του Αλέξανδρου Αργυρίου σε λογοτεχνικά περιοδικά.
*

Κατηγορία:Έλληνες κριτικοί της λογοτεχνίας
Κατηγορία:Έλληνες ιστορικοί
Κατηγορία:Βραβευμένοι με Κρατικά Βραβεία Λογοτεχνίας
Κατηγορία:Βραβευθέντες Ακαδημίας Αθηνών
Κατηγορία:Απόφοιτοι του Εθνικού Μετσόβιου Πολυτεχνείου
Ιωάννα Α΄ της Ωβέρνης

Η **Ιωάννα Α΄**, γαλλ.:*Jeanne comtesse d'Auvergne et de Boulogne* 8 Μαΐου 1326 - 29 Σεπτεμβρίου 1360) από τον Οίκο του Ωβέρν, ήταν κόμισσα της Ωβέρνης και της Βουλώνης (1322 - 1360) ιδίω δικαιώματι· και βασίλισσα της Γαλλίας μετά από τον γάμο της με τον Ιωάννη Β΄ της Γαλλίας.

## Βιογραφία
Ήταν κόρη του Γουλιέλμου ΙΒ΄ κόμη της Ωβέρνης και της Βουλώνης και της Μαργαρίτας των Εβρέ, αδελφής του Φιλίππου Γ΄ της Ναβάρρας. Η Ιωάννα κληρονόμησε την Ωβέρνη και της Βουλώνη μετά το τέλος του πατέρα της.

Πρώτος της σύζυγος ήταν ο Φίλιππος της Βουργουνδίας (1323-1346) γιος του Εύδη Δ΄ της Βουργουνδίας και διάδοχος του δουκάτου της Βουργουνδίας, μαζί του έκανε έναν γιο τον Φίλιππο Α΄ της Βουργουνδίας τελευταίο εκπρόσωπο του Οίκου της Βουργουνδίας.

Ο πρώτος της σύζυγος πέθανε πριν γίνει δούκας και η Ιωάννα παντρεύτηκε σε δεύτερο γάμο της στις 13 Φεβρουαρίου 1350 τον Ιωάννη Β΄ της Γαλλίας ο οποίος έγινε βασιλιάς την επόμενη χρονιά. Η Ιωάννα ήταν η δεύτερη σύζυγος του Ιωάννη του Αγαθού, η πρώτη του σύζυγος Βόννη του Λουξεμβούργου είχε πεθάνει από την μαύρη πανώλη, ο Ιωάννης είχε κάνει μαζί της 8 παιδιά και δεν υπήρχε πίεση στην Ιωάννα να κάνει τον διάδοχο. Ο μικρός γιος της Φίλιππος τέθηκε υπό την κηδεμονία του Ιωάννη του Αγαθού, μαζί του η Ιωάννα έκανε τρία παιδιά, δυο κόρες και έναν γιο που πέθαναν όλα σε βρεφική ηλικία.

## Οικογένεια
Με τον πρώτο της σύζυγο Φίλιππο, κόμη της Ωβέρνης απέκτησε :
* Ιωάννα 1344-1360, αρραβωνιάστηκε τον Αμεδαίο ΣΤ΄ της Σαβοΐας την περίοδο 1347-1355, αλλά τελικά ο αρραβώνας λύθηκε και έζησε στη μονή του Πουασσύ
* Φίλιππος Α΄ 1346-1361, δούκας της Βουργουνδίας.

Από τον 2ο σύζυγό της Ιωάννη Β΄ των Βαλουά της Γαλλίας απέκτησε:
* τρία τέκνα, απεβ. νέα. Έζησαν το διάστημα 1350-53.

## Πρόγονοι

## Παραπομπές


## Πηγές
*Wim Blockmans and Walter Prevenier, The Promised Lands: The Low Countries Under Burgundian Rule, 1369-1530, transl. Elizabeth Fackelman, ed. Edward Peters, University of Pennsylvania Press, 1999.
*Cox, Eugene L. (1967). The Green Count of Savoy. Princeton, New Jersey: Princeton University Press.

Κατηγορία:Βασίλισσες και Αυτοκράτειρες της Γαλλίας
Κατηγορία:Δούκισσες της Ακουιτανίας
Κατηγορία:Κόμισσες του Ανζού
Κατηγορία:Δούκισσες της Νορμανδίας
Κατηγορία:Γαλλίδες κόμισσες
Κατηγορία:Κόμισσες του Μαιν
Μπιενβενίδο Γράνδα

Ο **Μπιενβενίδο Γράνδα** (ισπ. *Bienvenido Granda*, 1915 - 1983), ήταν κουβανός μουσικός και τραγουδιστής, του μπολέρο, σον μοντούνος, γκουαράτσα και άλλων ρυθμών κουβανικής μουσικής.

## Βιογραφία
Γεννήθηκε στις 30 Αυγούστου 1915 στην Αβάνα και έμεινε ορφανός στα έξι του χρόνια. Μπήκε στη βιοπάλη από παιδί, παίζοντας μουσική και τραγουδώντας σε λεωφορεία στην Κούβα.

Ξεκίνησε την επαγγελματική του σταδιοδρομία στη δεκαετία του 1930, κάνοντας την πρώτη του ηχογράφηση το 1936.

## Δισκογραφία
* *Romance* Tropical
* *16 exitos con la Sonora Matancera*
* Volume 14 of *Big Leyendas de la música II*
* *Musical History*

## Επιτυχίες
Τα τραγούδια του που έκανε με τους Sonora Matancera, είναι από τις μεγαλύτερες επιτυχίες του:
* *La ola μαρίνα*;
* *Ο Echa pa'llá τσίκο*;
* *Vacilón*: δύο ελαφρώς διαφορετικές εκδόσεις?
* *Τί jelengue*;
* *El cuento del sapo*;
* *Machuquillo*;
* *Pugilato*;
* *Manteca*;
* *Τί lingua más larga*;
* *Esa si es επιταγή*;
* *Cuco-cheche-malo*;
* *Tocando madera*;
* *El velorio*;
* *Tu precio*;
* *Florecilla de amor*;
* *Cinturita*;
* *Oro falso*;
* *Dejastes*;
* *Pan de piquito*;
* *. Βρήκα καινούρια δουλειά. un rato más*;
* *Eso se hincha*;
* *Sarará*;
* *Hay que dejarse de cuento*;
* *Calla*;
* *Δεν μου eches la culpa*;
* *Πού están los rumberos*;
* *Κυρία*;
* *Angustia*;
* *Τί dichoso es*;
* *En la orilla del mar*;
* *Pecastes de infiel*;
* *Sujétate la lingua*.

## Παραπομπές


Κατηγορία:Κουβανοί μουσικοί
Πανελλήνιο πρωτάθλημα στίβου γυναικών 2017

Το **82ο [[Πανελλήνιο πρωτάθλημα στίβου γυναικών]] 2017** διεξήχθη στις 17–18 Ιουνίου 2017 στο Παμπελοποννησιακό Στάδιο, στην Πάτρα, εκτός από τα ειδικά πρωταθλήματα 20χλμ βάδην, 10.000μ, επτάθλου, ημιμαραθωνίου και του μαραθωνίου που διεξήχθησαν σε διαφορετικές ημερομηνίες. Πρωταθλήτρια ομάδα αναδείχθηκε ο Γ.Σ. Κηφισιάς για πρώτη φορά στην ιστορία του. 


File:Ourania Rebouli Rio2016.jpg|Ουρανία Ρεμπούλη. Χρυσό μετάλλιο στον Μαραθώνιο.
File:Elisavet Pesiridou.jpg|Ελισάβετ Πεσιρίδου. Χρυσό μετάλλιο στα 100 μ. εμπόδια.


## Οι νικήτριες

## Ειδικά πρωταθλήματα

Διεξήχθησαν ξεχωριστά από το πανελλήνιο πρωτάθλημα σε διάφορες περιοχές ως εξής.
***Έπταθλο**. Διεξήχθη στις 27-28 Μαΐου 2017 στο Δημοτικό Στάδιο Σερρών στο Πανελλήνιο Πρωτάθλημα συνθέτων αγωνισμάτων Α/Γ και Κ-23, με συμμετοχή 15 ανδρών/νέων ανδρών (Κ-23) και 21 γυναικών/νέων γυναικών (Κ-23).
***10.000μ**. Το Πανελλήνιο Πρωτάθλημα 10.000μ Α/Γ, νέων Α/Γ (Κ-23) και Εφήβων διεξήχθη στις 27 Μαΐου 2017 στο Στάδιο Μεγάρων, με συμμετοχή (για όλες τις ηλικίες) 49 ανδρών και 29 γυναικών.
***Μαραθώνιος** Διεξήχθη στις 13 Νοεμβρίου 2016 (δηλ. στα πλαίσια της σεζόν 2016-2017), ταυτόχρονα με τον 34ο Αυθεντικό Μαραθώνιο της Αθήνας.
***20χλμ βάδην**. Διεξήχθη στα Μέγαρα. Μετείχαν 10 αθλήτριες.

### Αποτελέσματα

## Βαθμολογία

## Πηγές
*stivoz.gr: Αποτελέσματα Πανελλήνιου Πρωταθλήματος Στίβου 2017 
*ΣΕΓΑΣ: Αποτελέσματα 1ης ημέρας Πανελληνίου Πρωταθλήματος 2017 
*ΣΕΓΑΣ: Αποτελέσματα 2ης ημέρας Πανελληνίου Πρωταθλήματος 2017 
*Αποτελέσματα 20 χλμ βάδην Πανελληνίου Πρωταθλήματος 2017 
*Αποτελέσματα 50 χλμ βάδην Πανελληνίου Πρωταθλήματος 2017 
*Αποτελέσματα 10.000μ  Πανελληνίου Πρωταθλήματος 2017 
*Αποτελέσματα Μαραθωνίου 2016 

### Παραπομπές


Γυναικων
Κατηγορία:Στίβος το 2017
Κατηγορία:Αθλητισμός στην Πάτρα
Έντι Χίλα

Ο **Έντι Χίλα** (αλβανικά: *Edi Hila*, Σκόδρα 1944) είναι Αλβανός ζωγράφος και πρώην καθηγητής της Σχολής Καλών Τεχνών των Τιράνων.

## Βιογραφία
Γεννήθηκε το 1944 στη Σκόδρα της Αλβανίας και σπούδασε ζωγραφική στο Ανώτατο Ινστιτούτο Τεχνών των Τιράνων από το οποίο αποφοίτησε το 1967. Στη συνέχεια εργάστηκε ως ζωγράφος και σκηνογράφος στην κρατική ραδιοτηλεόραση της πατρίδας του. Μερικά χρόνια αργότερα, οι δημιουργίες του κατακρίθηκαν από το καθεστώς Χότζα και ο ίδιος τιμωρήθηκε με τριετή ποινή καταναγκαστικών έργων σε φάρμα πουλερικών. Αιτίες του εκτοπισμού του ήταν αφενός η υιοθέτηση στοιχείων ιμπρεσιονισμού στα έργα του και αφετέρου το γεγονός πως αν και δεν ήταν αντικυβερνητικός, θεωρήθηκε πως απεικόνιζε πτυχές της σκληρής καθημερινότητας των Αλβανών που το καθεστώς ήθελε να κρύψει. Τα επόμενα χρόνια εργάστηκε σε περιοδικό ως εικαστικός επιμελητής. 

Μετά την πτώση του κομμουνιστικού καθεστώτος της Αλβανίας, ο Χίλα ακολούθησε πανεπιστημιακή καριέρα ως καθηγητής στη Σχολή Καλών Τεχνών των Τιράνων μέχρι τη συνταξιοδότησή του το 2015. Ενδιάμεσα διετέλεσε πρύτανης του τομέα των εικαστικών τεχνών για το 1993. Παράλληλα έγινε γνωστός και εκτός συνόρων παρουσιάζοντας τα έργα του σε αρκετές ατομικές και ομαδικές εκθέσεις στο Λονδίνο, την Μπιενάλε Αρχιτεκτονικής της Βενετίας, την Documenta 14 (Κάσελ και Αθήνα), τη Βιέννη, την Καρλσρούη κ.α. Εκτός από τη ζωγραφική έχει ασχοληθεί με το σκίτσο και τη σκηνογραφία, ενώ έργα του βρίσκονται σε διάφορα δημόσια κα ιδιωτικά ιδρύματα της Ευρώπης.

## Παραπομπές


Κατηγορία:Αλβανοί ζωγράφοι
Κατηγορία:Σκιτσογράφοι
Σφαίρα Ντάισον

Η **σφαίρα Ντάισον** (αγγλικά: *Dyson sphere*) είναι υποθετική μεγακατασκευή η οποία περικλείει έναν αστέρα και συσσωρεύει την ενέργεια που ο αστέρας εκπέμπει. Η έννοια της κατασκευής αυτής αναπτύχθηκε αρχικά από τον συγγραφέα επιστημονικής φαντασίας Όλαφ Στάπλεντον στο μυθιστόρημα του 1937 με τίτλο *[[Star Maker]]*, ενώ αργότερα η ιδέα προωθήθηκε και έγινε ευρύτερα γνωστή από τον φυσικομαθηματικό Φρήμαν Ντάυσον σε μελέτη που εκπόνησε το 1960 με τίτλο *Search for Artificial Stellar Sources of Infrared Radiation* (*αναζήτηση για τεχνητές αστρικές πηγές υπέρυθρης ακτινοβολίας*). Ο Ντάυσον εκτίμησε πως η ύπαρξη τέτοιων κατασκευών θα ήταν η λογική συνέπεια των αυξανόμενων αναγκών ενός τεχνολογικού πολιτισμού για ενέργεια και για την αναγκαιότητα διασφάλισής της προς την μακροχρόνια επιβίωση του. Πρότεινε επίσης πως η αναζήτηση τέτοιου είδους κατασκευών θα μπορούσε να οδηγήσει στην ανακάλυψη εξελιγμένων και νοήμονων εξωγήινων μορφών ζωής. Θα μπορούσαν να υπάρχουν διάφοροι τύποι σφαιρών και η ικανότητα απορρόφησης ενέργειάς τους θα αντιστοιχούσε στις βαθμίδες τεχνολογικής ανάπτυξης της κλίμακας Καρντάσεφ.

Οι διαφόρων τύπων παρόμοιες συσκευές, οι οποίες ως στόχο έχουν την απευθείας εκμετάλλευση των αστέρων και την αποθήκευση της ενέργειας τους, ονομάζονται σφαίρες Ντάισον, με κάποιες από τις υποθετικές αυτές προτάσεις να επεκτείνονται και στην δυνατότητα κατοίκησης ή ανάπτυξης βιομηχανίας επί των κατασκευών αυτών. Οι περισσότερες ιδέες αναπαριστώνται ως ένα κέλυφος το οποίο περικυκλώνει κάποιον αστέρα, υπάρχουν όμως και εκδοχές όπου η συσκευή είναι δακτύλιος ή συστοιχίες συσσωρευτών.

## Παραπομπές


## Εξωτερικοί σύνδεσμοι

* Dyson sphere FAQ
* Toroidal Dyson swarms simulations using Java applets
* FermiLab: IRAS-based whole sky upper limit on Dyson spheres

Κατηγορία:Αστροφυσική
Κατηγορία:Έργα υποδομής
Κατηγορία:Μελλοντολογία
Κατηγορία:Ενεργειακή ανάπτυξη
Ανάντα Μαχιντόν

Ο **Ανάντα Μαχιντόν** (ταϊλανδέζικα:. อานันทมหิดล, 20 Σεπτεμβρίου 19259 Ιουνίου 1946) ήταν ο όγδοος μονάρχης της Ταϊλάνδης από τη Δυναστεία των Τσάκρι, με το βασιλικό όνομα **Ράμα ο 8ος**. Το «Ανανταμαχιντόν» στην ταϊλανδική γλώσσα είναι μία λέξη, επέχει θέση βαφτιστικού ονόματος και σημαίνει «η χαρά του Μαχιντόν» (του πατέρα του).

Ο Ανάντα Μαχιντόν γεννήθηκε στη Χαϊδελβέργη της Γερμανίας, και ήταν γιος του πρίγκιπα Μαχιντόν Αντουνιαντέτ και της πριγκίπισσας Σριναχαρίνθρα. Την εποχή που αναγνωρίσθηκε ως βασιλιάς από την Εθνοσυνέλευση της Ταϊλάνδης, μετά την παραίτηση του θείου του (του Πραγιαντιπόκ) από τον θρόνο, ήταν ένα δεκάχρονο παιδί που είχε ήδη μείνει ορφανό από πατέρα και ζούσε με τους δικούς του στην Ελβετία. Επέστρεψε στην Ταϊλάνδη μετά το τέλος του Β΄ Παγκόσμιου Πολέμου, τον Δεκέμβριο του 1945, αλλά έξι μήνες αργότερα βρέθηκε δολοφονημένος στο κρεβάτι του με μία σφαίρα στο μέτωπο. Αρχικώς πιστεύθηκε ότι ήταν ατύχημα ή αυτοκτονία, αλλά σύντομα ο θάνατός του αποδόθηκε σε δολοφονία από τους ιατροδικαστές και τρεις υπηρέτες εκτελέσθηκαν αργότερα ως υπεύθυνοι. Οι μυστηριώδεις συνθήκες που περιβάλλουν τον θάνατό του έχουν αποτελέσει αντικείμενο πολλών συζητήσεων.

## Παραπομπές


## Πηγές
* Το λήμμα «Ανάντα Μαχιντόλ» στη *Νέα Ελληνική Εγκυκλοπαίδεια* «Χάρη-Πάτση», τόμος 5, σελ. 425.
* Simpson, Keith: Κεφ. 13 του *Forty Years of Murder: an Autobiography*, εκδ Harrap, Λονδίνο 1978

## Εξωτερικοί σύνδεσμοι
* 

Αναντα Μαχιντον
Grupo Salinas

**Grupo Salinas** είναι η ονομασία μεξικανικού ομίλου που αποτελείται από αρκετές εταιρείες που επικεντρώνονται σε πολλούς διαφορετικούς τομείς. Ο όμιλος ξεκίνησε ως κατάστημα λιανικής, αλλά από τότε που ο Ρικάρντο Σαλίνας Πλιέγο, ο σημερινός πρόεδρος του, ανέλαβε την εταιρεία, ο όμιλος άρχισε να διαφοροποιείται. Ο όμιλος κατέχει πλέον επιχειρήσεις που συμμετέχουν στον κλάδο της τηλεόρασης, στον τομέα των τηλεπικοινωνιών, στην τραπεζική και χρηματοπιστωτική αγορά, μεταξύ άλλων. TV Azteca, Azteca América, Grupo Elektra, Banco Azteca, Afore Azteca, Seguros Azteca, Azteca Internet, GS Motors, Italika και Asociación del Empresario Azteca. Κάθε μία από τις εταιρείες του ομίλου λειτουργεί ανεξάρτητα, με δική της διοίκηση και διοικητικό συμβούλιο.

## Παραπομπές


## Εξωτερικοί σύνδεσμοι
*

Salinas
On Your Feet or on Your Knees

***On Your Feet or on Your Knees*** είναι ο τίτλος του ζωντανά ηχογραφημένου άλμπουμ του αμερικάνικου χαρντ ροκ συγκροτήματος Blue Öyster Cult, το οποίο κυκλοφόρησε σε μορφή διπλού δίσκου βινυλίου στις 27 Φεβρουαρίου 1975 μέσω της δισκογραφικής εταιρείας "Columbia". 

Οι ηχογραφήσεις του άλμπουμ πραγματοποιήθηκαν κατά την διάρκεια της περιοδείας για την προώθηση του δίσκου "*[[Secret Treaties]]*", στις εμφανίσεις του συγκροτήματος στο Academy of Music της Νέας Υόρκης, το Paramount Theatre του Πόρτλαντ, το Paramount Theatre του Σιάτλ, το Show Palace του Φοίνιξ, το Long Beach Arena της Καλιφόρνια, το P.N.E. Coliseum του Βανκούβερ και το Capitol Theatre του Νιου Τζέρσεϊ.

Σκαρφάλωσε στην 22η θέση του αμερικάνικου καταλόγου επιτυχιών και στην ίδια θέση των RPM Charts του Καναδά, ενώ έχει βραβευθεί ως χρυσός δίσκος.

## Τραγούδια του δίσκου

## Θέσεις τσαρτ
***On Your Feet or on Your Knees*** *(άλμπουμ)*

***Επίσημη κυκλοφορία: [[27 Φεβρουαρίου]] [[1975]]***

## Βραβεύσεις
***On Your Feet or on Your Knees*** *(άλμπουμ)*
* Ηνωμένες Πολιτείες (*RIAA Certification*): *Χρυσός* 

## Μέλη των Blue Öyster Cult
Οι μουσικοί οι οποίοι ηχογράφησαν το "*On Your Feet or on Your Knees*" είναι οι εξής:

* **[[Ντόναλντ Ρέζερ|Ντόναλντ "Buck Dharma" Ρέζερ]]** - κιθάρα, φωνητικά
* **[[Έρικ Μπλουμ]]** - κιθάρα, φωνητικά, συνθεσάιζερ
* **[[Τζο Μπουσάρντ]]** - μπάσο, φωνητικά
* **[[Άλεν Λάνιερ]]** - πλήκτρα, κιθάρα
* **[[Άλμπερτ Μπουσάρντ]]** - τύμπανα, κιθάρα, φωνητικά

## Παραπομπές


## Πηγές
* On Your Feet or on Your Knees - Blue Öyster Cult | Songs, Reviews, Credits - AllMusic
* How Blue Oyster Cult Broke Through With ‘On Your Feet or on Your Knees’
* Eric Bloom talks Blue Oyster Cult's studio albums | MusicRadar

Κατηγορία:Δισκογραφία των Blue Öyster Cult
Κατηγορία:Άλμπουμ του 1975
Grupo Omnilife

**Omnilife Group** είναι η ονομασία ομίλου εταιρειών εμπορίας με έδρα το Μεξικό, η οποία διανέμει συμπληρώματα διατροφής. Η εταιρεία ανήκει στον Χόρχε Βεργάρα, ο οποίος είναι επίσης ιδιοκτήτης του ποδοσφαιρικού συλλόγου Κλουμπ Ντεπορτίβο Γουαδαλαχάρα.

## Παραπομπές


## Εξωτερικοί σύνδεσμοι
*

Omnilife
Κλιουτσί (Κράι Καμτσάτκα)

Το **Κλιουτσί **() είναι αγροτική περιοχή (οικισμός) στην Επαρχία Ουστ-Καμτσάτσκι στο Κράι Καμτσάτκα της Ρωσίας. Βρίσκεται στον Ποταμό Καμτσάτκα, 30 χιλιόμετρα βόρεια του ηφαίστειου Κλουτσέφσκαγια Σόπκα. Σύμφωνα με την απογραφή του 2010, ο οικισμός είχε πληθυσμό 5.726 κατοίκων. Στην απογραφή του 2002 ο οικισμός είχε πληθυσμό 7.073 κατοίκων, ενώ στην Σοβιετική απογραφή του 1989 το χωριό είχε πληθυσμό 11.251 κατοίκων. 

## Γεωγραφία
Ο οικισμός βρίσκεται κοντά στο σημείο όπου η διαδρομή του ποταμό Καμτσάτκα αλλάζει από τα βόρεια προς τα ανατολικά. 

## Πληθυσμός
Ακολουθεί ένας πίνακας της εξέλιξης του πληθυσμού της πόλης από το 1959:

## Ιστορία
Ιδρύθηκε το 1731. Το 1951, χορηγήθηκε το καθεστώς οικισμού αστικού τύπου, ενώ το 1979 χορηγήθηκε το καθεστώς πόλης. Το 2004, υποβιβάστηκε σε αγροτική περιοχή, προκειμένου να καταστεί επιλέξιμη η αύξηση της χρηματοδότησης από τον Ρωσικό κρατικό προϋπολογισμό. 

## Στρατός
Το Κλιούτσι, καθώς βρίσκεται σε πολύ απομονωμένο μέρος της πρώην Σοβιετικής Ένωσης, βρίσκεται κοντά σε ένα πεδίο δοκιμών διηπειρωτικών βαλλιστικών πυραύλων, το Πεδίο Δοκιμών Πυραύλων Κούρα, το οποίο υπάρχει από την περίοδο του Ψυχρού Πόλεμου. Η περιοχή εξυπηρετείται από την Αεροπορική βάση του Κλιούτσι, που βρίσκεται δυτικά της πόλης. Το αρχικό αεροδρόμιο της πόλης αποτελούνταν από έναν χωμάτινο αεροδιάδρομο, ο οποίος βρισκόταν περίπου 15 χιλιόμετρα νοτιοανατολικά του Κλιούτσι. Εγκαταλείφθηκε στη δεκαετία του 1960 και είναι καλυμμένη από το δάσος.

## Κλίμα

## Παραπομπές


## Εξωτερικοί σύνδεσμοι
* Ανεπίσημη ιστοσελίδα του Κλιουτσί (Ρωσικά)

Κατηγορία:Κράι Καμτσάτκα
Grupo Pachuca

**Grupo Pachuca** ονομάζεται ένας από τους πιο σημαντικούς επιχειρηματικούς ομίλους στο Μεξικό. Βρίσκεται στην πόλη της Πατσούκα στην πολιτεία Ιδάλγο, ενώ μαζί με το Grupo Carso είναι ιδιοκτήτης των επαγγελματικών ομάδων ποδοσφαίρου Πατσούκα, Μινέρος ντε Σακατέκας, Λεόν, Τλαξκάλα και Έβερτον ντε Βίνια ντελ Μαρ (επενδυτές), καθώς και διάφορα επίπεδα της επιχείρησης και το Πανεπιστήμιο Ποδοσφαίρου και Αθλητισμού (Universidad del Fútbol y Ciencias del Deporte).

## Παραπομπές


## Εξωτερικοί σύνδεσμοι
*

Pachuca
Schweppes

**Schweppes** () είναι η επωνυμία αναψυκτικού που πωλείται σε όλο τον κόσμο. Περιλαμβάνει μια ποικιλία από λεμονάδες, ανθρακούχα νερά και τζιτζιμπίρες.

## Παραπομπές


## Εξωτερικοί σύνδεσμοι
*

Κατηγορία:Επιχειρήσεις της Ελβετίας
Κατηγορία:Αναψυκτικά
Grupo Carso

**Grupo Carso** είναι η ονομασία μεξικανικού ομίλου εταιρειών ετερογενών δραστηριοτήτων που ανήκει στον Κάρλος Σλιμ. Δημιουργήθηκε το 1990 μετά τη συγχώνευση των Corporación Industrial Carso και Grupo Inbursa. Το όνομα Carso προέρχεται από τα αρχικά των Carlos Slim και Soumaya Domit de Slim, σύζυγό του.

Το Μάιο του 2014, ο χρηματιστηριακός κλάδος είχε κεφαλαιοποίηση χρηματιστηριακών κεφαλαίων άνω των 12 δισεκατομμυρίων δολαρίων ΗΠΑ.

## Παραπομπές


## Εξωτερικοί σύνδεσμοι
*

Carso
Καλίδονα Ηλείας

Η **Καλίδονα** είναι ημιορεινό χωριό του Νομού Ηλείας, το οποίο διοικητικά ανήκει στον Δήμο Ζαχάρως και έχει πληθυσμό 193 κατοίκων. Κατά τη διάρκεια των Δασικών πυρκαγιών του 2007 το χωριό υπέστη πολλές ζημιές.

## Ιστορία
Η Καλίδονα χρονολογείται ότι χτίσθηκε στη θέση που είναι σήμερα γύρω στα 1830 και εξελίχθηκε σε κεφαλοχώρι της περιοχής. Είναι κτισμένη στις πλευρές μιας κακοτράχαλης πλαγιάς, ανάμεσα σε δύο λοφίσκους με φόντο τη μακρινή Βουνούκα και αγναντεύει το πέλαγος.
Οι Ενετοί την αποκαλούσαν *Belvedere* που σημαίνει «ωραία θέα»

## Αξιοθέατα
Νότια του σύγχρονου οικισμού υπάρχει το Κάστρο Καλίδονας. Παλαιότεροι μελετητές θεώρησαν ότι ο οικισμός ήταν αμιγώς αρχαίος και η ονομασία του γειτονικού χωριού άλλαξε από «Σάρενα» στο πιο αρχαιοπρεπές «Καλίδονα», επειδή ο Στράβων αναφέρει ότι στην περιοχή βρίσκεται η αρχαία πόλη Κελάδων.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ζαχάρως
Τάκης Χρυσικάκος

Ο **Τάκης (Παναγιώτης) Χρυσικάκος** (γεν. στη Νίκαια Αττικής στις 6 Μαρτίου του 1953) είναι Έλληνας ηθοποιός.

## Σύντομο βιογραφικό
Γεννήθηκε στη Νίκαια της Αττικής. Οι γονείς του κατάγονταν κι οι δύο απ' τη Μάνη. Μόλις τελείωσε το Γυμνάσιο, φοίτησε στη Δραματική Σχολή του Θεάτρου Τέχνης Καρόλου Κουν και συγχρόνως άρχισε να παίζει στο Θέατρο τέχνης επί μία δεκαετία. Αναφέρουμε μερικά έργα στα οποία πήρε μέρος:

* Λυσιστράτη του Αριστοφάνη
* Όρνιθες  του Αριστοφάνη
* Βάτραχοι  του Αριστοφάνη
* Πέρσες του Αισχύλου 
* Οιδίπους Τύραννος του Σοφοκλή.

Αργότερα εμφανίστηκε και στην τηλεόραση. Κάποια από τα σίριαλ στα οποία πήρε μέρος είναι τα ακόλουθα:
* Η τελευταία νύχτα της γης (1980)
* Μάνα (1981)
* Η κραυγή των λύκων (1981)
* Μαρία Πάρνη (1981)
* Οι αξιόπιστοι (1982)
* Ο θάνατος του Τιμόθεου Κώνστα (1987)
*Οικογένεια (1990)
* Οι Απαράδεκτοι (1991)
*Ταύρος με τοξότη (1994)
* Έλλη και Άννα (1995) 
* Ακροβατώντας (2003)

Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν
Κώστας Βαθής

Ο **Κωνσταντίνος Βάθης** για τους κοντινούς **Ντίνος** (14 Φεβρουαρίου 1985 - ) είναι Έλληνας διεθνής καλαθοσφαιριστής. Αγωνίζεται στη θέση του σμολ φόργουορντ, αν και τα σωματικά του προσόντα τον καθιστούν ικανό να αγωνίζεται απο τη θέση 1 εως και τη θέση του πάουερ φόργουορντ.

## Βιογραφία
Ο Βάθης γεννήθηκε στη Αθήνα και ήρθε απο μικρός στη Θεσσαλονίκη. Ξεκίνησε να ασχολείται με την καλαθοσφαίριση στα τμήματα υποδομής του Αίαντα Ευόσμου και συνέχισε στον ΑΟ Σταυρούπολης. Έφτασε μέχρι την πρώτη ομάδα και σε ηλικία 16 ετών υπέγραψε κλειστό επαγγελματικό συμβόλαιο με τον ΠΑΟΚ (διοίκηση Οικονομίδη) διάρκειας 5 ετών (2001-2003).

Η διοίκηση Πανελούδη αναπροσάρμοσε το συμβόλαιο μονομερώς και έτσι ο παίκτης συνέχισε την καριέρα του στον Ηρακλή για δύο χρονιές (2003-2005) όπου κατέλαβε την τρίτη θέση στο ελληνικό πρωτάθλημα. Την επόμενη χρονιά (2005-2006) συνεχίζει στον ΚΑΟΔ οπου δίνει λύσεις τόσο επιθετικά όσο και αμυντικά. Οι Δραμινοί θέλουν να τον κρατήσουν για ακόμα μια χρονιά αλλά οι οικονομικές διαφορές είναι μεγάλες. Έτσι επόμενοι σταθμοί για τον Βάθη είναι το ICBS (Α2) 2006-2007, ο Μακεδονικός (Α1) 2007-2008 και Απόλλων Πατρών 2008-2009. Έκτοτε ο παίκτης αποσύρθηκε.

Επίσης αποτελούσε βασικό στέλεχος της εθνικής παίδων και εφήβων. Είχε 2 πανελλήνια πρωταθλήματα (ΠΑΟΚ έφηβοι, Αριστοτέλειο Κολέγιο).

Κατηγορία:Έλληνες καλαθοσφαιριστές
Ερρίκος Α΄ της Βουργουνδίας

Ο **Ερρίκος Α΄, δούκας της Βουργουνδίας** ή **Ερρίκος ο Μέγας** (γαλ.: *Henri Ier de Bourgogne*, 948 - 15 Οκτωβρίου 1002), κόμης του Νεβέρ και δούκας της Βουργουνδίας (965 - 1002) από τον Οίκο των Ροβερτιδών ήταν ο μικρότερος γιος του Ούγου του Μέγα, κόμη του Παρισιού και της Χέντβιχ των Οθωνιδών, κόρης του Ερρίκου Α΄ του *Ορνιθοθήρα* δούκα της Σαξονίας & βασιλιά της Ανατ. Φραγκίας. Νεότερος αδελφός του ήταν ο Ούγος Καπέτος. 

## Βιογραφία
Το βαπτιστικό του όνομα ήταν *Όθων*/*Εύδης.* Σαν μικρότερος γιος ακολούθησε τον εκκλησιαστικό κλάδο. Την εποχή που ο δεύτερος αδελφός του Όθων της Βουργουνδίας πέθανε πρόωρα, στις 22 Φεβρουαρίου 965, ήταν κληρικός.  Στην συνέχεια εξελέγη ο ίδιος νέος δούκας της Βουργουνδίας και τότε άλλαξε το βαπτιστικό του όνομα Εύδης σε Ερρίκος. Ο Όθων-Ερρίκος κυβέρνησε ο ίδιος ωστόσο μόνο τρεις κομητείες, οι υπόλοιπες έξι που αποτελούσαν την καρδιά του δουκάτου του Ριχάρδου της Βουργουνδίας κυβερνήθηκαν από τους υποτελείς του. 

Παντρεύτηκε στον πρώτο γάμο του την Γερβέργκα του Μακόν, χήρα του Αδαλβέρτος Β΄ της Ιβρέας που είχε καταφύγει στο Οτάν,  και υιοθέτησε τον θετό γιο της Όθωνα-Γουλιέλμο. Σε δεύτερο γάμο παντρεύτηκε την Γκερσένδα, κόρη του Γουλιέλμου Β της Γασκώνης. Ωστόσο δεν απέκτησε κανέναν γιο από τους δυο γάμους του και τον διαδέχθηκε ο θετός του γιος Όθων-Γουλιέλμος.  Αυτό επέφερε σκληρό πόλεμο διαδοχής ανάμεσα στον Οίκο της Ιβρέας στον οποίο ανήκε ο Όθων-Γουλιέλμος και στην βασιλική δυναστεία των Καπετιδών υπό τον Ροβέρτο τον Ευλαβή γιο του Ούγου Καπέτου. Ο πόλεμος επέφερε τον τεμαχισμό της Βουργουνδίας ανάμεσα στην κομητεία της Βουργουνδίας και το δουκάτο της Βουργουνδίας (1004).  

## Παραπομπές


## Πηγές

*Constance Brittain Bouchard, Sword, Miter, and Cloister: Nobility and the Church in Burgundy, 980-1198 (New York: Cornell University Press, 1987)
*Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band II (Marburg, Germany: Verlag von J. A. Stargardt, 1984)
*Jim Bradbury, The Capetians: Kings of France, 987-1328 (London, New York: Hambledon Continuum, 2007)

Κατηγορία:Δούκες της Βουργουνδίας
Κατηγορία:Οίκος των Ροβερτιδών
Πραισός Σητείας

Η **Πραισός Σητείας**, πρώην δημοτικό διαμέρισμα, ένα από τα 18 τότε υφιστάμενα του Δήμου Σητείας, κατά το σχέδιο Καποδίστριας, αποτελεί σήμερα, μετά την εφαρμογή του σχεδίου Καλλικράτης, δημοτική κοινότητα του ίδιου δήμου, (μία από τις 31 υφιστάμενες σήμερα τοπικές κοινότητες). Στη δημοτική κοινότητα Πραισού Σητείας περιλαμβάνονται τα χωριά Άγιος Σπυρίδωνας Λασιθίου (πρώην Κανένες) και η Νέα Πραισός Λασιθίου (πρώην Βαβέλοι). Τα εν λόγω χωριά βρίσκονται, νότια της Σητείας, περίπου 15 χιλιόμετρα, ανάμεσα σε δύο κοιλάδες που σχηματίζουν οι ποταμοί Παντέλης και Δίδυμος (ή Σανταλοπόταμος) σε υψόμετρο 350 και 390 μέτρα αντίστοιχα. Στην ευρύτερη περιοχή της κοινότητας βρίσκονται τα ερείπια της αρχαίας Πραισού (αχαϊκής και δωρικής) φέροντας την ονομασία **Πραισοί**, καθώς και οι ακατοίκητοι σήμερα οικισμοί Καλαμαύκι και Παντέλη, ή Παντέλι. Οι τελευταίοι απαντώνται από την εποχή της Β΄ Βυζαντινοκρατίας της Κρήτης (13ος αιώνας) περιλαμβανόμενοι στο πίνακα των φέουδων της τούρμας της Σητείας.

Το 1911, δύο χρόνια πριν την ενσωμάτωση της Κρήτης στο Βασίλειο της Ελλάδος, τα παραπάνω χωριά απετέλεσαν τον αγροτικό Δήμο Κανένε με έδρα το ομώνυμο χωριό, στον οποίο περιλαμβάνονταν και τα χωριά Σκλάβοι, Συκιά και Τουρτούλοι. Το 1925 ο εν λόγω δήμος υποβιβάστηκε σε ομώνυμη κοινότητα. Τέλος το 1955 με το Β.Δ. 20-9-1955 (ΦΕΚ Α΄ 287/55) η κοινότητα Κανένε μετονομάσθηκε σε Κοινότητα Πραισού και αντίστοιχα οι παραμένοντες συνοικισμοί Κανένε και Βαβέλοι μετονομάσθηκαν αντίστοιχα σε Άγιος Σπυρίδων, εκ του φερόμενου ναού, και Νέα Πραισός, εκ της παρακείμενης αρχαίας πόλεως, υπαγόμενοι στην άλλοτε επαρχία Σητείας του νομού Λασιθίου Κρήτης.

## Πηγές
* *Μεγάλη Ελληνική Εγκυκλοπαίδεια*, τόμ. Δ΄ (συμπλήρωμα) σελ. 253
* Εγκυκλοπαίδεια *Πάπυρος Λαρούς Μπριτάννικα*, τόμ. 50ος, σελ. 296

Κατηγορία:Δημοτικές κοινότητες Σητείας